b"\n_START_ARTICLE_\nDies de vi i roses\n_START_SECTION_\nArgument\n_START_PARAGRAPH_\nJoe Clay, cap de relacions p\xc3\xbabliques d'una empresa de San Francisco, coneix durant una festa a la bella Kirsten Arnesen. La noia es mostra cautelosa al principi, a causa de l'afici\xc3\xb3 de Joe a la beguda. Per\xc3\xb2 m\xc3\xa9s tard sucumbeix davant la seva simpatia i acaben casant-se. Poc despr\xc3\xa9s neix la seva filla Debbie, per\xc3\xb2 Joe segueix bevent i perdent llocs de treball. Quan la nena t\xc3\xa9 vuit anys, la fam\xc3\xadlia es veu obligada a viure en un miserable apartament. Cansats d'aquesta situaci\xc3\xb3 es traslladen a la petita casa de camp del pare de Kirsten, on aquesta espera que Joe deixi de beure.\n_START_SECTION_\nComentaris\n_START_PARAGRAPH_\nUn melodrama sobre l'alcoholisme que Edwards va abordar amb precisi\xc3\xb3, sense defugir el to s\xc3\xb2rdid per\xc3\xb2 amb un sentit de la mesura que va evitar el risc de l'exc\xc3\xa9s. Per la duresa del seu contingut el fa un dels films m\xc3\xa9s at\xc3\xadpics del seu director, que ni tan sols va utilitzar el recurs del final feli\xc3\xa7. M\xc3\xa9s enll\xc3\xa0 de la seva problem\xc3\xa0tica espec\xc3\xadfica, ofereix una amarga reflexi\xc3\xb3 sobre la naturalesa humana._NEWLINE_La pel\xc2\xb7l\xc3\xadcula \xc3\xa9s una adaptaci\xc3\xb3 d'un dram\xc3\xa0tic televisiu de molt \xc3\xa8xit dirigit per John Frankenheimer i protagonitzat per Charles Bickford i Jack Klugman. Per tant, en principi s'esperava que l'adaptaci\xc3\xb3 al cinema hagu\xc3\xa9s estat dirigida per Frankenheimer, per\xc3\xb2, el productor va canviar el repartiment i va reempla\xc3\xa7ar al director. Aquesta \xc3\xa9s la segona vegada que Edwards reempla\xc3\xa7ava a Frankenheimer, ja ho havia fet a Esmorzar amb diamants."